CELEX: 22007D0094
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 94/2007 tas- 6 ta' Lulju 2007 li temenda l-Anness XXI (L-Istatistika) tal-Ftehim dwar iż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/46
               
            DEĊIŻJONI TAL-KUMITAT KONĠUNT TAŻ-ŻEE
      Nru 94/2007
      tas-6 ta' Lulju 2007
      li temenda l-Anness XXI (L-Istatistika) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 62/2007 tat-8 ta' Ġunju 2007 (1).
               
            
                  (2)
               
               
                  Ir-Regolament tal-Kummissjoni (KE) Nru 224/2007 ta’ l-1 ta’ Marzu 2007 li jemenda r-Regolament (KE) Nru 1216/2003 fir-rigward ta’ l-attivitajiet ekonomiċi koperti mill-indiċi dwar l-ispiża tax-xogħol (2) għandu jkun inkorporat mal-ftehim.
               
            
                  (3)
               
               
                  Ir-Regolament tal-Kummissjoni (KE) Nru 294/2007 ta’ l-20 ta' Frar 2007 li jistabbilixxi għall-2006 il-“lista Prodcom” ta' prodotti industrijali prevista mir-Regolament tal-Kunsill (KEE) Nru 3924/91 (3) għandu jkun inkorporat fil-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XXI tal-Ftehim għandu jiġi emendat kif ġej:
      
                  1.
               
               
                  Dan li ġej għandu jiġi miżjud mal-punt 18h (ir-Regolament tal-Kummissjoni (KE) Nru 1216/2003):
                  “ kif emendat b'li ġej:
                  
                              —
                           
                           
                              
                                 32007 R 0224: Ir-Regolament tal-Kummissjoni (KE) Nru. 224/2007 ta’ l-1 ta' Marzu 2007 (ĠU L 64, 2.3.2007, p. 23).”
                           
                        
            
                  2.
               
               
                  It-test ta’ addattament preżenti fil-punt 18h (ir-Regolament tal-Kummissjoni (KE) Nru 1216/2003) għandu jsir l-addattament (a).
               
            
                  3.
               
               
                  It-test ta’ l-addattament li ġej għandu jiġi mdaħħal wara l-addattament (a) fil-punt 18h (ir-Regolament tal-Kummissjoni (KE) Nru 1216/2003):
                  
                              “(b)
                           
                           
                              Fl-Artikolu 4(2) il-kliem ‘u n-Norveġja’ għandhom jiżdiedu wara l-kelma ‘l-Iżvezja’.”
                           
                        
            
                  4.
               
               
                  Il-punt li għandu jiġi mdaħħal wara l-punt 4ad (ir-Regolament tal-Kummissjoni (KE) Nru 317/2006):
                  
                              “4ae.
                           
                           
                              
                                 32007 R 0294: Ir-Regolament tal-Kummissjoni (KE) Nru 294/2007 ta’ l-20 ta' Frar 2007 li jistabbilixxi għall-2006 il-‘lista Prodcom’ ta' prodotti industrijali prevista mir-Regolament tal-Kunsill (KEE) Nru 3924/91 (ĠU L 83, 23.3.2007, p. 1).”
                           
                        
            Artikolu 2
      It-testi tar-Regolamenti (KE) Nri 224/2007 u 294/2007 bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-7 ta' Lulju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
      
         Magħmul fi Brussell, 6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 266, 11.10.2007, p. 27.
      
         (2)  ĠU L 64, 2.3.2007, p. 23.
      
         (3)  ĠU L 83, 23.3.2007, p. 1.
      
         (*)  Ebda rekwiżiti kostituzzjonali ma huma indikati.